Eelnõu 15.02.2024

Esitaja: vallavalitsus

Ettekandja: maaspetsialist

Kadri Kaska

****

**KANEPI VALLAVOLIKOGU**

**O T S U S**

Kanepi 15.02.2024 nr 1-3/

**Kanepi valla üldplaneeringu kehtestamine**

Kanepi valla üldplaneering on koostatud Kanepi valla haldusterritooriumi kohta. Kanepi vald moodustati 21.10.2017 Kanepi valla, Kõlleste valla ja Valgjärve valla ühinemise teel Vabariigi Valitsuse 26.01.2017 määruse nr 36 „Kanepi valla, Kõlleste valla ja Valgjärve valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine” muutmine” alusel. Kanepi valla pindala on 524,7 km2, vallas on 49 küla ja 1 alevik.

Kanepi valla üldplaneeringu koostamine ja keskkonnamõju strateegiline hindamine (edaspidi KSH) algatati Kanepi Vallavolikogu 19.06.2018 otsusega nr 1-3/2018/14. Kanepi valla üldplaneeringu koostamisel lähtuti Põlva maakonnaplaneeringust 2030+, Kanepi valla arengukavast ja ruumilist arengut puudutavatest dokumentidest ning asjakohastest õigusaktidest.

Üldplaneeringu olulisemateks ülesanneteks on valla ruumilise arengu põhimõtete kujundamine, kavandatava ruumilise arenguga kaasneda võivate majanduslike, sotsiaalsete ja kultuuriliste mõjude ning looduskeskkonnale avalduvate mõjude hindamine ning selle alusel säästva ja tasakaalustatud ruumilise arengu tingimuste seadmine ning maa- ja veealadele üldiste kasutamis- ja ehitustingimuste määramine. Üldplaneeringus on ühtlustatud ühinenud omavalitsuste üldplaneeringute maakasutus- ja ehitustingimused.

Üldplaneeringu koostamisega paralleelselt viidi läbi KSH, mis selgitab, kirjeldab ja hindab üldplaneeringu elluviimisega kaasnevat olulist keskkonnamõju ja määrab vajadusel mõju leevendusmeetmed. KSH tulemused kajastuvad üldplaneeringu lahenduses.

Üldplaneeringu koostamise konsultant ja keskkonnamõju strateegilise hindamise läbiviija oli OÜ Hendrikson & KO.

Kanepi valla üldplaneeringu põhiülesanne on valla ruumilise arengu põhimõtete kujundamine ning säästva ja tasakaalustatud ruumilise arengu tingimuste seadmine. Üldplaneering määrab ruumilise arengu üldised põhimõtted, maa- ja veealade üldised kasutus- ja ehitustingimused ning täpsemad tingimused edasiseks detailsemaks planeerimiseks ja projekteerimiseks.

Kanepi valla üldplaneeringu ja KSH aruande eelnõu avalik väljapanek toimus 21.08.2020-21.09.2020. Planeeringu ja KSH materjalidega oli avaliku väljapaneku ajal võimalik tutvuda Kanepi Vallavalitsuse kodulehel, Kanepi Vallavalitsuses, Saverna raamatukogus ja Krootuse raamatukogus. Avaliku väljapaneku jooksul oli igal isikul õigus avaldada üldplaneeringu ja KSH aruande eelnõu kohta arvamust. Pärast avalikku väljapanekut toimusid 04.11.2020 Krootuse külakeskuses, Saverna külakeskuses ja Kanepi Seltsimajas avaliku väljapaneku tulemuste avalikud arutelud. Avalikel aruteludel tutvustati avaliku väljapaneku kestel esitatud kirjalikke arvamusi ja oma seisukohti nende kohta, põhjendati üldplaneeringu koostamisel valitud lahendusi ning vastati muudele üldplaneeringut ja KSH aruande eelnõu käsitlevatele küsimustele. Avaliku väljapaneku ja avaliku arutelu tulemuste alusel tehti üldplaneeringus ja KSH aruande eelnõus vajalikud muudatused.

**Kooskõlastamine**

Vastavalt planeerimisseaduse (edaspidi PlanS) § 85 lõikele 1 esitati Kanepi Vallavalitsuse 08.04.2021 kirjaga nr 7-6/2021/117-1 üldplaneeringu ja keskkonnamõju strateegilise hindamise aruande eelnõu kooskõlastamiseks PlanS § 76 lõikes 1 nimetatud asutustele ning Kanepi Vallavalitsuse 08.04.2021 kirjadega nr 7-6/2021/118-1, 7-6/2021/119-1 ja 7-6/2021/120-1 PlanS § 76 lõikes 2 nimetatud isikutele ja asutustele arvamuse andmiseks.

Arvestades eelnõu avaliku väljapaneku ja arutelude tulemusi, KSH aruande tulemusi, planeeringu kooskõlastamisel asutuste poolt esitatud tingimusi ja ettepanekuid, kaasatavate poolt esitatud arvamusi ning vallavalitsuse sisest koostööd, tehti planeeringu materjalidesse vajalikud muudatused.

Kanepi Vallavolikogu 16.06.2022. a otsusega nr 1-3/19 võeti vastu Kanepi valla üldplaneering, tunnistati nõuetele vastavaks keskkonnamõju strateegilise hindamise aruanne ning suunati üldplaneering avalikule väljapanekule.

**Avalik väljapanek**

Kanepi valla üldplaneeringu avalik väljapanek toimus 8.08.2022–6.09.2022, mille jooksul laekus vallavalitsusele kuus kirja nii asutustelt kui kodanikelt. Avaliku väljapaneku järgsed avalikud arutelud toimusid 18. oktoobril 2022 Krootuse külakeskuses, Saverna külakeskuses ja Kanepi seltsimajas. Krootuse külakeskuses toimunud arutelul elanikke ega teisi huvitatuid ei osalenud.

Väljapaneku jooksul laekunud eraisikute ettepanekud puudutasid matkaradade, väärtusliku põllumajandusmaa ja kaardi alusandmete uuendamise teemasid. Ametkondlikult esitasid ettepanekuid Keskkonnaamet ja Keskkonnaministeerium tehes ettepanekuid oma haldusalasse kuuluvate teemade kohta. Kanepi Looduse Kaitseks MTÜ esitas ettepaneku Ritsike palo puhkemetsa kohaliku kaitse alla võtmiseks. Kõik esitatud arvamused ja ettepanekud koos Kanepi valla põhjendatud vastusseisukohtadega on koondatud ja avalikustatud valla veebilehel https://kanepi.kovtp.ee/uldplaneering, arvestatud ettepanekute põhjal on planeeringut ja keskkonnamõju strateegilise hindamise aruannet täiendatud.

Avalike arutelude käigus Saverna külakeskuses ja Kanepi seltsimajas kujunesid põhilisteks teemadeks KAH-metsade (kõrgendatud avaliku huviga RMK hallatavatel maadel asuvad alad) planeerimine, Ritsike palo puhkemetsa kohaliku kaitse alla võtmine, perspektiivsete kergliiklusteede ja matkaradade kavandamine, vanade geoloogiliste uuringute alade üldplaneeringu kaartidel kajastamine, kaardi alusandmete uuendamise vajadus.

Üldplaneeringu materjale täiendati avalikustamise tulemuste põhjal.

**Heakskiitmine**

Kanepi Vallavalitsus esitas 19.05.2023 kirjaga nr 7-6/2023/67-1 Kanepi valla üldplaneeringu vastavalt PlanS § 90 lõikele 1 Rahandusministeeriumile (alates 01.07.2023 Regionaal- ja Põllumajandusministeerium) heakskiidu saamiseks. Koos üldplaneeringuga esitati üldplaneeringu materjalid ja üldplaneeringu menetlemise dokumentatsioon.

Regionaal- ja Põllumajandusministeerium saatis Kanepi Vallavalitsusele 18.07.2023 vastuskirja nr 14-3/639. Üldplaneeringu heakskiidu andmise otsustamiseks paluti täiendada üldplaneeringu seletuskirja, lisaks pidas Regionaal- ja Põllumajandusministeerium vajalikuks kaasata täiendavalt isikuid, kelle õiguseid võib planeering puudutada. Nimetatud isikuteks on näiteks planeeritava maa-ala kinnisasja või naaberkinnisasja omanik, nimetatud kinnistuid koormava piiratud asjaõiguse omanik, jt. Täiendav kaasamine oli vajalik tulenevalt üldplaneeringuga kohapõhiselt laiendatud riigiteede kaitsevööndist.

Vastavalt Regionaal- ja Põllumajandusministeeriumi 18.07.2023 kirjale nr 14-3/639 teavitas Kanepi Vallavalitsus kirjalikult täiendavalt isikuid, kelle õigusi Regionaal- ja Põllumajandusministeeriumi seisukohast tulenevalt võib Kanepi valla üldplaneering puudutada. Kanepi Vallavalitsusele teavituskirjades nimetatud tähtajaks kirjalikke arvamusi üldplaneeringu lahenduse kohta ei esitatud.

20.11.2023 kirjaga nr 7-6/2023/67-3 esitas Kanepi Vallavalitsus Regionaal- ja Põllumajandusministeeriumile Kanepi valla üldplaneeringu heakskiitmisekstäiendatud üldplaneeringu materjalid ja teavituskirjad.

Regionaal- ja Põllumajandusministeerium saatis Kanepi Vallavalitsusele 22.01.2024 kirja nr 14-3/639-2.

PlanS § 90 lõike 3 kohaselt üldplaneeringule heakskiidu andmise otsustamisel on valdkonna eest vastutava ministri pädevuses:

* KSH menetluse ja üldplaneeringu õigusaktidele ning maakonnaplaneeringule vastavuse kontrollimine;
* maakonnaplaneeringu muutmiseks nõusoleku andmine, kui üldplaneering sisaldab vastavat ettepanekut;
* üldplaneeringu avalikul väljapanekul kirjalikke arvamusi esitanud isikute, kelle arvamusi üldplaneeringu koostamisel ei arvestatud ja üldplaneeringu koostamise korraldaja ärakuulamine. Kui nimetatud isikud ärakuulamisel kokkulepet ei saavuta, esitab regionaalminister nendele oma kirjaliku seisukoha arvestamata jäänud arvamuste kohta (PlanS § 90 lõige 4).

Üldplaneeringu ülesannete lahendamisel on Põlva maakonnaplaneeringuga määratud suuniseid ja tingimusi täpsustatud. Kanepi Vallavalitsus on käsitlenud maakonnaplaneeringu täpsustamist üldplaneeringu peatükkides 5.2, 5.6 ja 5.8. Täpsustamise põhjendused ja ulatus on esitatud teemavaldkonda käsitlevas peatükis.

Üldplaneeringuga täpsustatakse maakonnaplaneeringut järgmiste teemade osas:

* rohelise võrgustiku struktuurielementide paiknemine ja kasutustingimused;
* väärtuslike maastike kasutustingimused;
* väärtusliku põllumajandusmaa paiknemine.

Regionaal- ja Põllumajandusministeeriumi hinnangul on täpsustused asjakohased ja ei muuda Põlva maakonnaplaneeringu 2030+ põhilahendust, mistõttu on üldplaneering maakonnaplaneeringuga vastavuses.

Regionaal- ja Põllumajandusministeeriumi hinnangul on üldplaneeringu ja KSH menetlus läbi viidud PlanS-s sätestatud menetluse nõudeid järgides. Planeeringumaterjalid saab lugeda kooskõlastatuks kõikide asjakohaste valitsusasutuste ja piirnevate kohaliku omavalitsuse üksustega, tuginedes taotlusele mittevastanute puhul PlanS § 85 lõikele 2.

Regionaal- ja Põllumajandusministeeriumile esitatud planeeringumaterjalidest lähtuvalt on heakskiidu andja seisukohal, et arvamusi esitanud isikud on olnud teadlikud planeeringulahendusest ning saanud väljendada oma seisukohti planeeringu koostamise käigus. Seda tõendab ka arvamuste esitamine üldplaneeringu avalikul väljapanekul. Arvamuste arvesse võtmise kohta on kohalik omavalitsus andnud oma seisukohad. Seega on arvamusi esitanud isikud saanud kasutada oma õigusi üldplaneeringu koostamisel ja seeläbi olnud planeeringu koostamisse kaasatud, mis on vastavuses PlanS-s ettenähtud avalikkuse kaasamise ja teavitamise põhimõttega. Avalikkust on teavitatud üldplaneeringu algatamisest, vastuvõtmisest ning avalikustamisest PlanS-s ette nähtud korras ning järgitud on ka teisi menetlusnõudeid.

Regionaal-ja Põllumajandusministeeriumi hinnangul on üldplaneeringu ja KSH koostamisel arvestatud PlanS-s sätestatud menetluse nõuetega ning lähtutud üldplaneeringu sisule esitatavatest nõuetest. Lahendatud on kõik PlanS § 75 lõikes 1 toodud asjakohased ülesanded. Üldplaneering ja KSH aruanne on kooskõlastatud asjaomaste valitsusasutuste ja naaberomavalitsustega. Üldplaneeringu koostamisel on arvestatud kehtiva maakonnaplaneeringuga.

Tulenevalt sellest, et üldplaneeringu avalikul väljapanekul kirjalikke arvamusi esitanud isikute arvamuste sisu oli informatiivne ning arvestamata arvamusi ülesse ei jäänud, ei olnud vajalik korraldada PlanS § 90 lõike 3 punkti 2 kohast ärakuulamist.

Lähtuvalt eelnevast andis regionaalminister 22.01.2024 kirjaga nr 14-3/639-2 Kanepi valla üldplaneeringule heakskiidu.

**Kehtestamine**

PlanS § 4 kohaselt on planeerimisalase tegevuse korraldamine kohaliku omavalitsuse pädevuses, kes peab tagama maa-alale vastavate planeeringute, sh üldplaneeringu olemasolu. Üldplaneeringu sisulise lahenduse otstarbekuse üle on kaalutlusõiguse alusel ainupädev otsustama kohalik omavalitsus, kelle pädevuses on kohaliku omavalitsuse korralduse seaduse § 3 lõike 1 kohaselt kohaliku elu küsimuste iseseisev ja lõplik korraldamine ning otsustamine ja § 6 lõike 1 kohaselt kohaliku elu küsimuste, sealhulgas ruumilise planeerimise korraldamine. Seega juhul, kui planeeringulahendus ei ole vastuolus kehtivate seaduste ja normidega, on erinevate huvide arvesse võtmisel ning üldplaneeringuga kavandatavate maakasutus- ja ehitustingimuste ruumilise sobivuse üle otsustajaks kohalik omavalitsus.

Kanepi Vallavolikogu on seisukohal, et Kanepi valla üldplaneeringu lahendus täidab üldplaneeringu algatamisel seatud eesmärke ning säästva ja tasakaalustatud ruumilise arengu kujundamise eesmärki. Üldplaneeringus on kohaliku omavalitsuse väärtusi ja vajadusi arvestades täidetud PlanS-s sätestatud üldplaneeringu ülesanded. Üldplaneering vastab õigusaktidele ning üldplaneeringu koostamisel on võetud arvesse KSH tulemusi. Planeerimismenetluse käigus on kõigil üldplaneeringust huvitatud isikutel olnud võimalus oma arvamusi esitada ja omavalitsus on üldplaneeringu lahenduse osas kaalutlusõiguse teostamisel arvestanud tasakaalustatult nii avalikke huve ja väärtusi kui ka puudutatud isikute õigusi ja huve. Planeeringulahendust ja selle osas tehtud ettepanekuid ning arvamusi, sh nendega arvestamist või arvestamata jätmist, on põhjalikult kaalutud ja põhjendatud.

Kanepi valla üldplaneeringu kehtestamisega kaotavad kehtivuse:

* Kanepi Vallavolikogu 15.08.2017 otsusega nr 1-1.3/28 kehtestatud Kanepi valla üldplaneering;
* Kõlleste Vallavolikogu 10.07.2009 määrusega nr 9 kehtestatud Kõlleste valla üldplaneering;
* Valgjärve Vallavolikogu 26.08.2008 määrusega nr 1-1.1-22 kehtestatud Valgjärve valla üldplaneering.

Kehtima jäävad kõik varem kehtestatud detailplaneeringud.

Arvestades eeltoodut ning võttes aluseks planeerimisseaduse § 91 lg 1, kohaliku omavalitsuse korralduse seaduse § 22 lg 1 p 31, Regionaal- ja Põllumajandusministeeriumi 22.01.2024 kirja nr 14-3/639-2, Kanepi Vallavolikogu

**o t s u s t a b**:

1. Kehtestada Kanepi valla üldplaneering.

2. Kanepi Vallavalitsusel korraldada Kanepi valla üldplaneeringu kehtestamisest teavitamine.

3. Tunnistada kehtetuks Kanepi Vallavolikogu 15.08.2017 otsus nr 28 „Kanepi valla üldplaneeringu kehtestamine“.

4. Otsus jõustub teatavakstegemisest.

5. Otsuse peale võib esitada Kanepi Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama, või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

Piret Rammul

### volikogu esimees

**Seletuskiri**

Kanepi Vallavolikogu otsuse eelnõule „**Kanepi valla üldplaneeringu kehtestamineˮ**

01.02.2017 jõustus Vabariigi Valitsuse 26.01.2017 määrus nr 36 „Kanepi valla, Kõlleste valla ja Valgjärve valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine” muutmine”. Määruse alusel moodustus 21.10.2017 Kanepi valla, Kõlleste valla ja Valgjärve valla ühinemise teel uus omavalitsusüksus – Kanepi vald.

Haldusterritoriaalse korralduse muutmise tulemusena moodustunud Kanepi vallas kehtivad hetkel kolm üldplaneeringut: Kanepi Vallavolikogu 15.08.2017 otsusega nr 1-1.3/28 kehtestatud Kanepi valla üldplaneering, Kõlleste Vallavolikogu 10.07.2009 määrusega nr 9 kehtestatud Kõlleste valla üldplaneering, Valgjärve Vallavolikogu 26.08.2008 määrusega nr 1-1.1-22 kehtestatud Valgjärve valla üldplaneering.

Kanepi valla üldplaneeringu koostamisel lähtuti Põlva maakonnaplaneeringust 2030+, Kanepi valla arengukavast ja ruumilist arengut puudutavatest dokumentidest ning asjakohastest õigusaktidest. Üldplaneeringu koostamisel lähtutakse planeerimisseaduses, keskkonnamõju hindamise ja keskkonnajuhtimissüsteemi seaduses ja haldusmenetluse seaduses sätestatud menetlustest ning ajakavast, püstitatud ülesannetest ja kaasamise kavast.

Üldplaneeringu koostamise vältel avalikustatakse see koos olulisemate lisade, eelkõige uuringute, kooskõlastuste, arvamuste ja muu ajakohase teabega üldplaneeringu koostamise korraldaja veebilehel.

Planeerimisseaduse (PlanS) § 76 lõike 1 kohaselt *üldplaneering koostatakse koostöös valitsusasutustega, kelle valitsemisalas olevaid küsimusi üldplaneering käsitleb, ja planeeringualaga piirnevate kohaliku omavalitsuse üksustega.*

PlanS § 76 lõike 2 kohaselt *üldplaneeringu koostamisse kaasatakse valdkonna eest vastutav minister, isikud, kelle õigusi planeering võib puudutada, isikud, kes on avaldanud soovi olla kaasatud, samuti isikud ja asutused, kellel võib olla põhjendatud huvi eeldatavalt kaasneva olulise keskkonnamõju või üldplaneeringu elluviimise või planeeringuala ruumiliste arengusuundumuste vastu, sealhulgas valitsusvälised keskkonnaorganisatsioonid neid ühendava organisatsiooni kaudu ning planeeritava maa-ala elanikke esindavad mittetulundusühingud ja sihtasutused.*

Kanepi valla üldplaneeringu koostamisel on koostööd tehtud ministeeriumidega (Rahandusministeerium, Kaitseministeerium, Keskkonnaministeerium, Maaeluministeerium), ametitega (Maa-amet, Transpordiamet, Keskkonnaamet, Muinsuskaitseamet, Terviseamet, Põllumajandus- ja Toiduamet, Lennuamet, Tehnilise Järelevalve Amet, Päästeamet, Rahandusministeeriumi Põlva talitus) naaberomavalitsustega (Kambja, Põlva, Võru, Antsla, Otepää Vallavalitsused), ettevõtete ja asutustega (Eesti Lairiba Arenduse SA, Elektrilevi OÜ, Elering AS, Võru Vesi AS, Riigimetsa Majandamise Keskus, Eesti Keskkonnaühenduste Koda, OÜ Metsagrupp, Valga Puu OÜ, Metsatervenduse OÜ, Karo Mets OÜ, mittetulundusühingutega ja kogukondade eestvedajatega (MTÜ Eesti Erametsaliit), isikutega, kes on avaldanud soovi olla kaasatud (J. Ginter, U. Roht, M. Zingel, O. Beloglazova). Täiendavalt on vastavalt Regionaal- ja Põllumajandusministeeriumi 18.07.2023 kirjale nr 14-3/639 teavitatud isikuid, kelle õigusi Regionaal- ja Põllumajandusministeeriumi seisukohast tulenevalt võib Kanepi valla üldplaneering puudutada.

Kanepi valla üldplaneeringu ja KSH aruande eelnõu avalik väljapanek toimus 21.08.2020-21.09.2020. Planeeringu ja KSH materjalidega oli avaliku väljapaneku ajal võimalik tutvuda Kanepi Vallavalitsuse kodulehel, Kanepi Vallavalitsuses, Saverna raamatukogus ja Krootuse raamatukogus. Teated avaliku väljapaneku toimumise kohta avaldati 07.08.2020 ilmunud ajalehes Lõuna-Eesti Postimees ja valla kodulehel. Üldplaneeringu ja keskkonnamõju strateegilise hindamise aruande eelnõu avalikust väljapanekust teatati vastavalt PlanS § 82 lõikele 4 kirjadega PlanS § 76 lõigetes 1 ja 2 nimetatud isikutele ja asutustele. Pärast avalikku väljapanekut toimusid 04.11.2020 Krootuse külakeskuses, Saverna külakeskuses ja Kanepi seltsimajas avaliku väljapaneku tulemuste avalikud arutelud. Teated avalike arutelude toimumise kohta avaldati 21.10.2020 ilmunud ajalehes Lõuna-Eesti Postimees ja valla kodulehel. Vastavalt PlanS § 83 lõikele 2 teatati kirjadega avalikust arutelust PlanS § 76 lõigetes 1 ja 2 nimetatud isikutele ja asutustele.  Avaliku väljapaneku ja arutelu tulemuste kohta avaldati teade ajalehes Lõuna-Eesti Postimees 16.12.2020.

Vastavalt planeerimisseaduse § 85 lõikele 1 esitati Kanepi Vallavalitsuse 08.04.2021 kirjaga nr 7-6/2021/117-1 üldplaneeringu ja keskkonnamõju strateegilise hindamise aruande eelnõu kooskõlastamiseks planeerimisseaduse § 76 lõikes 1 nimetatud asutustele ning Kanepi Vallavalitsuse 08.04.2021 kirjadega nr 7-6/2021/118-1, 7-6/2021/119-1 ja 7-6/2021/120-1 planeerimisseaduse § 76 lõikes 2 nimetatud isikutele ja asutustele arvamuse andmiseks. Kanepi valla veebilehel <https://kanepi.kovtp.ee/uldplaneering> on avalikustatud PlanS § 85 lg 1 alusel ÜP ja KSH kooskõlastamise käigus PlanS § 76 lg 1 nimetatud isikute poolt esitatud kooskõlastused ja seisukohad ning PlanS § 76 lg 2 nimetatud isikute poolt esitatud arvamused koos planeeringu koostaja ja vallavalitsuse seiskohtadega.

Kanepi Vallavolikogu 16.06.2022. a otsusega nr 1-3/19 võeti vastu Kanepi valla üldplaneering, tunnistati nõuetele vastavaks keskkonnamõju strateegilise hindamise aruanne ning suunati üldplaneering avalikule väljapanekule.

Kanepi valla üldplaneeringu avalik väljapanek toimus 8.08.2022–6.09.2022. Kanepi valla üldplaneeringu avaliku väljapaneku teade avaldati 20.07.2022 ilmunud ajalehes Lõuna-Eesti Postimees, vallalehes Kanepi Teataja 2022 nr 8 ja valla kodulehel. Kanepi valla üldplaneeringu ja keskkonnamõju strateegilise hindamise aruande eelnõu kooskõlastamise ja arvamuse andmise etapis oma seisukoha esitanutele saadeti vastusseisukohad ja teade avaliku väljapaneku toimumise kohta 21.07.2022 kirjaga nr 7-6/2022/129-1. Kaasatud isikutele ja asutustele saadeti avaliku väljapaneku toimumise kohta 21.07.2022 teavituskiri nr 7-6/2022/130-1.

Avaliku väljapaneku jooksul laekus vallavalitsusele 6 kirja nii asutustelt kui kodanikelt. Avaliku väljapaneku järgsed avalikud arutelud toimusid 18. oktoobril 2022 Krootuse külakeskuses, Saverna külakeskuses ja Kanepi seltsimajas.

Kanepi valla üldplaneeringu avaliku väljapaneku järgsete avalike arutelude toimumisest teavitati 04.10.2022 ilmunud ajalehes Lõuna-Eesti Postimees, Kanepi valla kodulehel ja valla Facebooki lehel. Kanepi valla üldplaneeringu avaliku väljapaneku jooksul arvamuse esitanutele saadeti omapoolne seisukoht ja teade avalike arutelude toimumise kohta 04.10.2022 kirjaga nr 7-6/2022/169-1. Kaasatud asutustele ja isikutele saadeti teade avalike arutelude toimumise kohta 04.10.2022 kirjadega nr 7-6/2022/167-1 ja 7-6/2022/168-1.

Kanepi valla üldplaneeringu avaliku väljapaneku ja arutelu tulemustest teavitati 17.11.2022 ilmunud ajalehes Lõuna-Eesti Postimees.

Regionaal- ja Põllumajandusministeeriumi 22.01.2024 kirjaga nr 14-3/639-2 andis regionaalminister Kanepi valla üldplaneeringule heakskiidu.

Kõik üldplaneeringu materjalid on avalikustatud Kanepi valla veebilehel: <https://kanepi.kovtp.ee/uldplaneering>

Kanepi valla üldplaneeringu ja keskkonnamõju strateegilise hindamise aruande eelnõu on kooskõlas keskkonnamõju hindamise ja keskkonnajuhtimissüsteemi seadusega, planeerimisseadusega ning Põlva maakonnaplaneeringuga 2030+.

Eelnõu koostas

Kadri Kaska

maaspetsialist